**ՀԱՅՏԱՐԱՐՈՒԹՅՈՒՆ**

**ՆԱԽԱՈՐԱԿԱՎՈՐՄԱՆ ԸՆԹԱՑԱԿԱՐԳԻ ՄԱՍԻՆ**

Հայտարարության սույն տեքստը հաստատված է բաց մրցույթի գնահատող հանձնաժողովի 2024 թվականի հոկտեմբերի 09-ի N 2 որոշմամբ և հրապարակվում է «Գնումների մասին» ՀՀ օրենքի

24-րդ հոդվածի համաձայն

Ընթացակարգի ծածկագիրը` **ՓՍՍ-ԲՄԽԾՁԲ-24/01**

 Պատվիրատուն` «ՓԱՐԿԻՆԳ ՍԻԹԻ ՍԵՐՎԻՍ» ՓԲԸ-ն, որը գտնվում է Հայաստանի Հանրապետություն, ք. Երևան, Բուզանդի 1/3 հասցեում, **Երևան քաղաքի ավտոկայանատեղերի կազմակերպման, վերահսկման և մշտադիտարկման համակարգի լրամշակման խորհդրատվական ծառայությունների ձեռքբերման նպատակով** հայտարարում է բաց մրցույթի նախաորակավորում, որն իրականացվում է մեկ փուլով:

Ձեռք բերվող ծառայությունը ներկայացված է մեկ չափաբաժինում`

|  |  |
| --- | --- |
| ***Չափաբաժինների համարները*** | ***Չափաբաժնի անվանումը*** |
| 1 | ծրագրային ապահովման հետ կապված խորհրդատվական ծառայություններ |

Մասնակցի հայտը` գնումներին մասնակցելու իրավունքը և որակավորումը գնահատվում է նախաորակավորման հայտարարությամբ սահմանված կարգով, կազմվում է նախաորակավորված մասնակիցների ցուցակ:

Գնման գործընթացին հետագա մասնակցության իրավունք կստանան նախաորակավորումն անցած մասնակիցները:

**I.ՊԱՅՄԱՆԱԳՐԻ և ԳՆՄԱՆ ԱՌԱՐԿԱՅԻ ԲՆՈՒԹԱԳՐԵՐԻ ԲՈՎԱՆԴԱԿՈՒԹՅՈՒՆԸ**

Ընտրված խորհրդատուն պետք է **Երևան քաղաքի ավտոկայանատեղերի կազմակերպման, վերահսկման և մշտադիտարկման համակարգի լրամշակում, որը պետք է համապատասխանի հետևյալ պահանջներին.**

**Նպատակը**

Փարկինգ Սիթի Սերվիս ՓԲԸ-ի (այսուհետ՝ Պատվիրատու) կողմից ներդրված Երևան քաղաքի ավտոկայանատեղերի կազմակերպման, վերահսկման և մշտադիտարկման համակարգի (այսուհետ՝ Համակարգ) լրամշակման ծառայությունների իրականացում:

**Մատուցվող ծառայությունների շրջանակը**

1. **Լրամշակում**

Անվտանգության անհրաժեշտ աստիճան ապահովելու համար մատուցվող ծառայությունների շրջանակը ներառում է հետևյալ գոյություն ունեցող ենթահամակարգերի լրամշակումը/ռեֆակտորինգը, որը պետք է ներառի տվյալ ենթահամակարգերի ծրագրային կոդի տարբերակի թարմացում (ծրագրային ծածկագրերի (source code) առկայության դեպքում), ծրագրային ֆրեյմվորկի կոդի տարբերակի թարմացում, ենթակառուցվածքն ապահովող սերվերային միջավայրերի օպերացիոն համակարգերի, ծրագրային ապահովման թարմացում, տվյալների հիմնապաշարի տարբերակի թարմացում:

|  |  |
| --- | --- |
| 1. Վեբ կայք
 | Վեբ կայքը հնարավորություն է տալիս ծանոթանալ օգտատերերին Երևան քաղաքում վճարովի կայանատեղերի կազմակերպման կանոններին, տեսնել գործող գոտիները, ծանոթանալ պայմաններին և վճարումների տեսակներին:Կայքը հասանելի է հանրությանը [www.pcs.am](http://www.pcs.am) հասցեով: |
| 1. Կայքի բովանդակության կառավարման ենթահամակարգ
 | Ենթահամակարգը տրամադրում է Երևան քաղաքի «Փարկինգ Սիթի Սերվիս» ՓԲԸ-ի աշխատակիցների կողմից կայքի բովանդակության ղեկավարման գործառույթեր:  |
| 1. Ադմինիստրատիվ կառավարման ներքին ենթահամակարգ
 | Ենթհամակարգը տրամադրում է «Փարկինգ Սիթի Սերվիս» ՓԲԸ -ի աշխատակիցների կողմից ընդհանուր համակարգի կառավարման գործառույթերը, ներառյալ վարչական իրավախախտումների որշումների կազման ամբողջական հոսքերը:  |
| 1. Վճարումների և խախտումների մշակման ենթահամակարգ
 | Տվյալ ենթահամակարգը պատասխանատու է հավաքագրված գումարների մասին ՀՀ Ֆինանսների նախարարության գանձապետական համակարգից, ինչպես նաև բանկերի, վճարահաշվարկային կազմակերպությունների կողմից API միջոցով ստացված տեղեկատվության մշակման, կայանման փաստի մեթատվյալների վերլուծության և դրանց հիման վրա, անհրաժեշտության դեպքում համապասխան վարչական իրավախատման որոշման համար անհրաժեշտ տվյալների մշակման/հավաքագրման համար: |
| 1. Կայանատեղերի ֆոտո–տեսանյութերի մշակման ենթահամակարգ
 | Ենթահամակարգը նախատեսված է կայանատեղիները վերահսկող տեսադիտարկման սարքերի կողմից կատարված կայանման փաստերի մեթատվյալների և ֆոտոնյութերի հավաքագրման և մշակման, ինչպես նաև համապատասխան վարչական իրավախախտման որոշում կայացնելու դեպքում անհրաժեշտ տեսանյութի պատրաստման համար: |
| 1. Ինտեգրացիոն ենթահամակարգ (API)
 | Տվյալ ենթահամակարգը պատասխանատու է այլ կազմակերպությունների տեղեկատվական համակարգերի հետ ինտեգրացիաների ապահովման համար, բաղկացած լինելով հիմնական հետևյալ ենթաբաղադրիչներից: - Բանկերի և վճարահաշվարկային կազմակերպությունների հետ ինտեգրացման API (ԷյՓիԱյ)- Պետական մարմինների հետ ինտեգրացիայի API (ԷյՓիԱյ) |

Անհրաժեշտ գործառույթների ընդլայնման համար, լրամշակման աշխատանքները պետք է ներառեն նաև հետևյալ նոր ենթահամակարգերի և/կամ լուծումների մշակումը և ներդումը:

1. **Գոտիավորման ընդլայնված ենթահամակարգ**

Նշված ենթահամակարգի ներդնումը պետք է թույլ տա գործող Ա և Բ գոտիներից զատ, ստեղծելու նոր գոտիներ: Գործառույթի ընդլայնումը պետք է հնարավորություն ընձեռի անհրաժեշտության դեպքում գոտիներում գտնվող փողոցները մասնատել առանձին հատվածների: Ցանկացած հատված պետք է ունենա իր նույնականացուցիչը, որը նշելու միջոցով պետք է կատարվի համապատասխան կայանատեղում կանգնելու վճարումը: Համակարգում պետք է ներդրվեն սակագնային խմբեր, որոնց էլ պետք է կցվեն վերոհիշյալ հատվածները:

Տվյալ ենթահամակարգի ներդրումը ենթադրում է ծրագրային փոփոխությունների կատարում արդեն իսկ գործող բոլոր ենթահամակարգերում` ներառյալ արտաքին տրամադրվող API-ները:

1. **Ազատ կայանատեղերի մշտադիտարկման ենթահամակարգ**

Կայանատեղերի մշտադիտարկումը ապահովող տեսադիտարկման սարքերի միջոցով հարկավոր է կատարել մշտադիտարկման հատվածներում առկա ազատ կայանատեղերի (քանակի) վերլուծություն և առանց ռեժիմով տվյալների հավաքագրում: Հավաքագրվող տվյալների առցանց ցուցադրման համար պետք է մշակվի համապատասխան API-ներ, որոնք կարող են տրամադրվել ինչպես մշակվող բջջային հավելվածներում, այնպես էլ (անհրաժեշտության դեպքում) քարտեզների ծառայություններ մատուցող և ազատ կայանատեղերի մասին տեղեկատվություն ցուցադրող այլ հանրային համակարգերին:

Անհրաժեշտության դեպքում պետք է ծրագրային փոփոխություններ կատարել արդեն իսկ գործող բոլոր ենթահամակարգերում:

1. **Բջջային հավելվածներ**

Կատարողի կողմից պետք է մշակվեն iOS և Android պլատֆորմների համար նախատեսված բջջային հավելվածներ: Հավելվածները պետք է մշակվեն օգտագործելով համապատասխանաբար Swift և Kotlin ծրագրավորման լեզուները: Բջջային հավելվածների ինտերֆեյսը պետք է աշխատի երեք` հայերեն, անգլերեն, ռուսերեն լեզուներով:

Բջջային հավելվածների հիմնական գործառույթերն են`

* Օգտատերերի գրանցում
* Մուտք բիոմետրիկ տվյալների հիման վրա
* Օգտատերերի պրոֆիլ
* Տրանսպորտային միջոցների կցում / կառավարում
* Կայանման տուրքի վճարման ընդունում վճարային քարտերի միջոցով
* Կատարված և դեռ գործող կայանման իրավունքների մասին տեղեկատվության ցուցադրում
* Վարչական իրավախատումների տուգանքների վճարման ընդունում վճարային քարտերի միջոցով
* Վճարային քարտերի կցագրում, դրանցով մեկ հպումով վճարումներ կատարելու հնարավորությամբ
* PUSH հաղորդագրությունների ստացում (ներառյալ կայանման վճարման գործողության ժամկետի ավարտի մասին ծանուցումները)
* Քարտեզի վրա գոտիների, հատվածների, ազատ կայանատեղերի ցուցադրում
* Ամենամոտ գտնվող ազատ կայանատեղերի ցուցադրում և ուղղորդում բջջային հեռախոսում առկա նավիգատոր ծրագրային փաթեթների միջոցով
* Քարտերի (կցագրումների) կառավարում
* Հավելվածի կարգաբերումներ
* Օգտատերի պրոֆիլ
* Օգտատերի հաշվի ջնջում` Համապատասխան Apple Store և GooglePlay հարթակներում գործող կանոնների

Բջջային հավելվածների աշխատանքը ապահովելու համար պետք է մշակվի համապատասխան API, ինչպես նաև նոր ենթաբաղադրիչներ ներքին կառավարման համակարգում:

Կատարողի կողմից պետք է տարվեն Apple Store և GooglePlay հարթակներում Երևանի քաղաքապետարանի կամ «Փարկինգ Սիթի Սերվիս» ՓԲԸ-ի անվամբ հաշիվների գրանցումը, վարումը, ծրագրային փաթեթների մոդերացիայի ուղարկումը:

1. **Կայանատեղերի տուրքի ինքնաշխատ գանձման ենթահամակարգ**

Օգտատերերը պետք է ունենան հնարավորություն բջջային հավելվածի միջոցով տալ համաձայնություն ինքնաշխատ կարգով կատարել գանձում համապատասխան տրանսպորտային միջոցի կայանման դեպքում: Վճարումների և խախտումների մշակման ենթահամակարգում պետք է կատարվեն համապատասխան ծրագրային փոփոխություններ, ինչի արդյունքում ենթահամակարգը համապատասխան պետհամարանիշով տրանսպորտային միջոցի կայանման փաստի ֆիքսման և անհրաժեշտ տուրքի վճարման բացակայության դեպքում, պետք է կատարի ստուգում, արդյոք այդ տրանսպորտային միջոցի համար օգտատերը տվել է իր համաձայնությունը կատարելու ինքնաշխատ գանձում օգտագործելով իր կողմից նշված վճարային քարտը: Նման համաձայնության առկայության դեպքում, Համակարգը պետք է փորձի կատարի համապատասխան գանձումը նշված քարտից: Հաջող փորձի դեպքում կայանման տուրքը կհամարվի վճարված, օգտատերը կծանուցվի դրա մասին PUSH հաղորդագրության միջոցով: Հաջող փորձի դեպքում տվյալ կայանման դեպքը կշարունակվի արդեն վարչական իրավախախտման կազման համապատասխան, արդեն իսկ գոյություն ունեցող հոսքով:

1. **Արտասահմանյան պետ. համարանիշներով տրանսպորտային միջոցների ներառում**

Պատվիրատուի կողմից համապատասխան իրավական ակտերում փոփոխությունների կատարման դեպքում, հարկավոր է ապահովել գործող ենթահամակարգերում անհրաժեշտ ծրագրային փոփոխություններ, ապահովելու համար արտասահմանյան պետհամարանիշներով տրանսպորտային միջոցների կայանումների համար վճարումների ընդունումը, կայանման փաստերի ֆիքսումը, դրանց մասին համապատասխան API-ի միջոցով ՀՀ սահմանի հատման ժամանակ հավաքագրված տրանսպորտային միջոցի և վարորդի մասին տեղեկատվության ստացումը, կայացրած վարչական որոշման ուղարկումը սահմանային համակարգ` սահմանային կետերում տվյալ տրանսպորտային միջոցի անցման դեպքում տրամադրման/ծանուցման համար:

1. **Վերլուծական / վիճակագրական ենթահամակարգ**

Կայանումների և վճարումների տեղեկատվության հիման վրա պետք է մշակվի վերլուծական / վիճակագրական ենթահամակարգ: Համապատասխան վահանակները (dashboards), հաշվետվությունները և գրաֆիկները պետք է հիմնված լինեն հիմնական տվյալներից ագրեգացված տվյալների վրա և զետեղված լինեն ոչ հիմնական հիմնապաշարում:

1. **Տվյալների արխիվացման ենթհամակարգ**

Հաշվի առնելով այն հանգամանքը, որ Համակարգը գործում է ավելի քան 10 տարի, անհրաժեշտություն է առաջացել ստեղծել տվյալների արխիվացման ենթահամակարգ, որը տրված պարբերականությամբ ինքնաշխատ պետք է համապատասխան կանոններով արխիվացնի կայանման և վճարման տվյալները, Համակարգի արագագործությունը ապահովելու համար:

**Ծառայություններին ներկայացվող պահանջները**

* **Թեստավորման իրականացում**

ՊԱՀԱՆՋ 1 Պայմանագրի կնքումից հետո Պատվիրատուն 5 օրացուցային օրվա ընթացքում Կատարողին է տրամադրում թեստային միջավայրի web և լոգերի ամբողջական հասանելիություն, ինչպես նաև տրամադրում է տվյալների շտեմարանի սխեմաները։ Կատարողը հասանելիություններ ստանալուց հետո 15 օրացուցային օրվա ընթացքում պետք է գրավոր տեղեկացնի Պատվիրատուին, որ Կատարողի թեստային միջավայրում ապահովվել է Պատվիրատուի թեստային միջավայրին ամբողջությամբ նույնական միջավայրի առկայությունը և տրամադրի Պատվիրատուի տեղեկատվական տեխնոլոգիաների վարչության աշխատակիցներին Կատարողի թեստային միջավայրի web և լոգերի ամբողջական հասանելիություն, ինչպես նաև տրամադրի տվյալների շտեմարանի սխեմաները։

ՊԱՀԱՆՋ 2 Ծրագրային ապահովումները և/կամ դրանց տարբերակները նախքան Պատվիրատուի թեստային միջավայրում տեղադրումը պետք է փորձարկվեն Կատարողի թեստային միջավայրում Կատարողի կողմից, որից հետո տեղայնացվեն Պատվիրատուի թեստային միջավայրում։ Կատարողի կողմից իրականացվում է թեստավորում նաև Պատվիրատուի թեստային միջավայրում։ Կատարողի կողմից տրամադրված ծրագրային ապահովումների որակի ստուգման արդյունքների համաձայն, եթե ծրագրային ապահովման մեջ բացակայում են Կատարողի կողմից թեստավորված մասում թերություններ և խնդիրներ, ապա ծրագրային ապահովումը կտեղափոխվի Պատվիրատուի թողարկման արտադրական սերվեր (production server)։

ՊԱՀԱՆՋ 3 Համակարգի շահագործման ընթացքում բացահայտված թերությունները պետք է գրանցվեն Կատարողի՝ առաջադրանքների, սխալների, բարելավումների առաջադրման և դրանց կատարման ընթացքին հետևելու համար նախատեսված հատուկ համակարգում (օրինակ՝ Jira, RedMine, Asana կամ նմանատիպ այլ համակարգ), որին մուտք պետք է տրամադրվի Պատվիրատուի համապատասխան աշխատակիցներին` ոչ ուշ քան Պայմանագրի կնքումից հետո 15 օրացուցային օրվա ընթացքում: Յուրաքանչյուր այդպիսի գրառում իրենից ներկայացնելու է էլեկտրոնային թերթիկ (ticket), որը կներառի խնդրի/թերության մանրամասն նկարագրությունը, վերարտադրման քայլերը և այլ լրացուցիչ տեղեկատվություն (օր.՝ լուծման առաջարկ, հղում փաստաթղթին):

ՊԱՀԱՆՋ 4 Պատվիրատուի կողմից Կատարողին ներկայացվող խնդիրները (issues) պետք է գրանցվեն Պահանջ 3-ում նշված՝ Կատարողի հատուկ համակարգում։ Խնդիրների լուծումը կատարվում է համապատասխան Սպասարկման գործընթացի մասին համաձայնագրում նշված ընթացակարգի:

ՊԱՀԱՆՋ 5 Համակարգերի թեստավորման համար պետք է առնվազն կիրառվեն հետևյալ ֆունկցիոնալ և ոչ ֆունկցիոնալ թեստավորման տեսակները՝

|  |  |
| --- | --- |
| **Թեստի տեսակ** | **Նպատակ** |
| Կոդի թեստավորումCode testing | Իրականացվում է ծրագրավորման ինժեներների կողմից ծրագրային միավորի իրականացման ժամանակ: |
| Ինտեգրման թեստIntegration testing | Կիրառվում է արդեն պատրաստ մեկ միավորի՝ ենթագործառույթի ստուգման համար: |
| Հետանցման թեստRegression testing | Ուղղված է բացահայտելու տարբեր ենթահամակարգերի և երրորդ կողմի համակարգերի հետ ինտեգրման արդյունքում առաջացած խնդիրները: |
| Արտադրողականության թեստPerformance testing | Իրականացվում է նոր ծրագրային միավորի կամ նոր համակարգի գործառույթի ներդրման ժամանակ՝ բացառելու նոր հավելումների արդյունքում նախորդ գործառույթների թերությունները: |
| Բեռնավորման թեստLoad testing | Բացահայտում է համակարգի արձագանքները ոչ ստանդարտ և չնախատեսված իրավիճակներում, ինչպես նաև երրորդ կողմերի համակարգերի հետ փոխազդեցության արդյունքում առաջացած համակարգի արտադրողականության խնդիրները: |
| Օգտագործման հարմարավետության թեստUsability testing | Գնահատում է համակարգի համատեղելիությունը համակարգչային տարբեր միջավայրների հետ, ներառյալ՝ գործավար համակարգը, սարքաշարը, ցանցային թողունակությունը, զննիչները, տվյալների շտեմարանները և այլն: |
| Օգտագործողի ընդունման թեստUser Acceptance Testing (UAT) | Համակարգի համընդհանուր թեստավորումն է, որն ուղղված է ստուգիչ վերջնական թեստավորում իրականացնելուն՝ ըստ Համակարգի բիզնես տրամաբանության և գործառույթների փոխազդեցության: |

* **Կիրառվող տեխնոլոգիաներ**

ՊԱՀԱՆՋ 6 Կատարողը պետք է առաջարկի այնպիսի տեխնոլոգիաներ, որոնք համազոր են Պատվիրատուի կողմից ներկայումս կիրառվող տեխնոլոգիաներին, գործող ենթակառուցվածքը և գործընթացները խթանելու նպատակով պետք է առավելագույնս օգտագործվի գործող ՏՏ ենթակառուցվածքը՝

* Օպերացիոն համակարգ՝ Rocky Linux:
* Տվյալների շտեմարանը՝ MariaDB RDBMS:

ՊԱՀԱՆՋ 7 Կատարողը համակարգերի փոփոխությունների և հավելումների իրականացման ընթացքում պետք է հաշվի առնի համատեղելիությունը Համակարգում ներկայումս կիրառվող տեղեկատվական համակարգերի հետ: Առաջարկվող կարգաբերումները չպետք է խափանեն Համակարգի ենթահամակարգերի աշխատունակությունը և բերեն կիրառվող բիզնես գործընթացների էական փոփոխության։

ՊԱՀԱՆՋ 8 Վերակառուցված համակարգերը պետք է ներդրվեն երեք առանձին միջավայրերում՝ արտադրական, թեստավորման, պահուստային:

ՊԱՀԱՆՋ 9 Դերերի կառավարման համակարգը պետք է լինի միասնական: Պետք է տրամադրվի դերերի, իրավասությունների և հասանելիությունների կառավարման արդյունավետ գործիք, որը թույլ կտա ստեղծել համակարգի ցանկացած մոդուլի և գործառույթի օգտագործման թույլտվություններ, խմբեր և այլն:

ՊԱՀԱՆՋ 10 Կիրառվող դասակարգիչները պետք է լինեն միասնական:

* **Արտադրողականություն**

ՊԱՀԱՆՋ 11 Համակարգերը պետք է աշխատեն 24/7 ռեժիմով:

 Սպասարկման և թարմացումների նպատակով համակարգերի անջատումները պետք է լինեն պլանային և անպայմանորեն համաձայնեցվեն Պատվիրատուի համապատասխան աշխատակիցների հետ: Համակարգերի վթարային անջատումները չեն կարող գերազանցել 4 (չորս) ժամը, եթե պատճառը անսարք սարքավորման փոխանակման նպատակով նոր սարքավորման բացակայությունը չէ:

ՊԱՀԱՆՋ 12 Համաժամանակյա ակտիվ օգտվողների նվազագույն շեմը սահմանվում է նոր համակարգի թողարկումից հետո։

ՊԱՀԱՆՋ 13 Առավելագույն ծանրաբեռնվածության պայմաններում hամակարգի 95% ֆունկցիոնալության արձագանքման ժամանակահատվածը պետք է կազմի առավելագույնը 4 վայրկյան:

* **Անվտանգություն**

ՊԱՀԱՆՋ 14 Համակարգերը պետք է իրականացնեն տեղեկատվության ցանկացած փոփոխության, ցանկացած գործողության գրանցում (activity logging, error logging). Օգտագործողի բոլոր գործողությունները պետք է գրանցվեն գրանցամատյանում: Գրանցամատյանների միջոցով պետք է հնարավոր լինի հետևել, թե երբ և ում կողմից ինչ գործողություններ են իրականացվել համակարգում:

Գրանցումը, ի լրումն այլ տեղեկատվության, պետք է ներառի գործողության ժամը, IP հասցեն, կատարողի ինքնությունը և այլն։

Համակարգում պետք է կիրառվեն փոփոխությունների աուդիտի ներդրված մոտեցումները։

ՊԱՀԱՆՋ 15 Համակարգերը պետք է ինքնաշխատ կերպով «արգելակեն» օգտվողի աշխատաշրջանը՝ օգտվողի «անգործության» սահմանված ժամանակաշրջանից հետո՝ այդ մասին հաղորդագրություն ուղարկելով օգտվողին:

ՊԱՀԱՆՋ 16 Ծրագրային մակարդակում պետք է իրականացվեն մուտքի թույլատրման (access/authorizaton) մի շարք միջոցառումներ, որոնք ապահովելու են վավերացված մուտքը միայն նախատեսված օգտվողների համար, այդ թվում՝ մուտքի թույլատրում կրկնակի նույնականացման եղանակով: Մուտքի իրավունքները պետք է հիմնված լինեն դերերի վրա։ Յուրաքանչյուր դերի համար պետք է սահմանված լինեն կոնկրետ իրավասություններ և հասանելիություններ։

ՊԱՀԱՆՋ 17 Տվյալների մակարդակում պետք է կատարվեն միջոցառումներ անձնական տվյալների անվտանգությունը տվյալների շտեմարանների անվտանգ կառուցվածքի միջոցով ապահովելու համար, մասնավորապես՝ տվյալների մակարդակում անձնական տվյալների անվտանգությունը պետք է ապահովվի «Էլեկտրոնային տեղեկատվական համակարգի միջոցով անձնական տվյալների փոխանցման կարգը հաստատելու և Հայաստանի Հանրապետության կառավարության 2017 թվականի փետրվարի 16-ի թիվ 192-Ն որոշումն ուժը կորցրած ճանաչելու մասին» ՀՀ Կառավարութան 19.12.2019թ․ թիվ 1849-Ն որոշմամբ սահմանված Էլեկտրոնային տեղեկատվական համակարգի միջոցով անձնական տվյալների փոխանցման կարգին համապատասխան:

ՊԱՀԱՆՋ 18 Պետք է իրականացվեն նաև գաղտնաբառերի պարբերական թարմացման (password expire policy) և մուտքային տարբեր մակարդակների (access level control) ապահովման միջոցառումներ:

ՊԱՀԱՆՋ 19 Համակարգի տեղեկատվական անվտանգության ապահովման կանոնները պետք է համապատասխանեն ՀՀ Կառավարության «Կիբեռանվտանգության բազային պահանջները հաստատելու մասին» 424-ԼԳ որոշմամբ սահմանված հիմնարար սկզբունքներին:

ՊԱՀԱՆՋ 20 Համակարգը պետք է ապահովի OWASP TOP 10 կողմից նկարագրված խոցելիություններից պաշտպանված լինելը:

ՊԱՀԱՆՋ 21 Պետք է կատարվեն միջոցառումներ` ուղղված «ծառայության մերժման» գրոհներից (DDoS attack) պաշտպանության աստիճանի բարձրացմանը:

* **Գործածելիություն**

ՊԱՀԱՆՋ 22 Օգտվողի միջերեսը պետք է լինի հարմար օգտագործման և դյուրին յուրացման համար: Կիրառվող տերմինները և/կամ հապավումները պետք է լինեն հասկանալի և մատչելի վերջնական օգտվողի համար:

ՊԱՀԱՆՋ 23 Համակարգերը պետք է ապահովեն օգտվողի հեշտ և հարմար տեղաշարժը տարբեր մոդուլների միջև՝ մեկ մոդուլից անցումը դեպի համակարգի մեկ այլ մոդուլ պետք է իրականացվի մինչև 3 գործողությամբ:

ՊԱՀԱՆՋ 24 Համակարգերը պետք է ունենան որոնման արդյունավետ մեխանիզմ: Պետք է հնարավոր լինի իրականացնել որոնում և զտում ըստ տվյալային տարրի կամ դրանց համակցության:

ՊԱՀԱՆՋ 25 Համակարգերի թարմացման գործընթացը պետք է դյուրին լինի վերջնական օգտվողների համար:

* **Լեզվի ընտրություն**

ՊԱՀԱՆՋ 26 Համակարգերի միջերեսները պետք է լինեն երեք լեզվով՝ հայերեն, անգլերեն և ռուսերեն:

ՊԱՀԱՆՋ 27 Պետք է հնարավոր լինի տվյալները, ինչպես նաև տեղեկատու աղյուսակները մուտքագրել երեք լեզվով՝ հայերեն, անգլերեն և ռուսերեն:

* **Բացահայտված թերություններ**

ՊԱՀԱՆՋ 28 Կատարողի տրամադրած ծրագրային ապահովումները և մատուցված ծառայությունները պետք է զերծ լինեն նախագծման, ծրագրային և այլ թերություններից, որոնք կարող են հանգեցնել համակարգերի և/կամ վերջինիս բաղկացուցիչ մասերի ոչ պատշաճ աշխատանքին, նախանշված պահանջների չկատարմանը, կատարողականության, հուսալիության, ընդլայնման, արտադրողականության խափանմանը:

ՊԱՀԱՆՋ 29 Կատարողը պատասխանատու չի լինի առաջացած վնասի կամ թերության վերացման համար հետևյալ դեպքերում`

* + - * Պատվիրատուի կողմից համակարգերի ոչ պատշաճ գործարկում կամ պահպանում,
			* Պատվիրատուի կամ երրորդ կողմի միջոցով համակարգում փոփոխություններ անելու դեպքում, որը նախատեսված չէ տեխնիկական առաջադրանքով և չի հաստատվել Կատարողի կողմից:

ՊԱՀԱՆՋ 30 Թերության բացահայտման դեպքում Պատվիրատուն պետք է ծանուցի Կատարողին այդ մասին` ներկայացնելով թերության նկարագրությունը` առկա ողջ փաստարկներով:

ՊԱՀԱՆՋ 31 Համակարգերի փոփոխությունների ընդունման թեստի արդյունքում հայտնաբերված խնդիրները (սխալները) դասակարգվելու են հետևյալ սկզբունքով՝

* + - * Արգելափակող (Blocker) - Արգելափակող սխալ, որը բերում է համակարգի աշխատանքի խափանմանը, որի արդյունքում համակարգի կամ դրա հիմնական գործառույթների հետ հետագա աշխատանքը անհնար է դառնում:
			* Կրիտիկական (Critical) - Կրիտիկական սխալ, որի արդյունքում համակարգի բիզնես տրամաբանությունը սխալ է, առկա է անվտանգության խնդիր, առաջանում է սերվերի խափանում և այլն:
			* Հիմնարար/կարևոր (Major) - Բիզնես տրամաբանության հիմնական մասը ճիշտ չէ աշխատում, թերությունը կրիտիկական չէ, հնարավոր է շարունակել աշխատանքը թեստավորվող համակարգի հետ:
			* Աննշան (Minor) - Աննշան սխալ, որը չի խախտում թեստավորվող հատվածի բիզնես տրամաբանությունը, օգտվողի միջերեսի ակնհայտ խնդիր:
			* Չնչին (Trivial) - Չնչին խնդիր, որը չի վերաբերում բիզնես տրամաբանությանը, վատ վերարտադրվող սխալ, որը օգտվողի միջերեսից հիմնականում տեսանելի չէ, երրորդ կողմի գրադարանների, ծառայությունների հետ կապված խնդիր, որը չունի որևէ ազդեցություն համակարգի ընդհանուր որակի վրա:

ՊԱՀԱՆՋ 32 Թեստավորման արդյունքում ներքոնշյալ դեպքերում համակարգերը և/կամ ծրագրային ապահովումները և/կամ դրանց տարբերակները չեն ընդունվելու պատվիրատուի կողմից՝

* + - * Արգելափակող (Blocker) որևէ սխալի առկայություն,
			* Կրիտիկական (Critical) որևէ սխալի առկայություն,
			* Հիմնարար/կարևոր (Major) 2 և ավելի սխալի առկակություն, կամ 1 հիմնարար/կարևոր (Major) և 4 և ավելի աննշան (Minor) սխալի առկայություն, կամ 1 հիմնարար/կարևոր (Major) և 7 և ավելի չնչին (Trivial) սխալի առկայություն
			* Աննշան (Minor) 5 և ավելի սխալի առյակություն կամ 4 աննշան (Minor) և 5 և ավելի չնչին (Trivial) սխալի առկայություն
			* Չնչին (Trivial) 10 և ավելի սխալի առյակություն
			* Իրական արտադրական միջավայրում թարմացման արդյունքում այլ համակարգում կամ նույն համակարգի այլ գործառույթում և (կամ) հատկանիշում սխալի առկայություն:
* **Իրավական պայմաններ**

ՊԱՀԱՆՋ 33 Պայմանագրով մատուցված ծառայությունների արդյունքները հանդիսանում են Պատվիրատուի սեփականությունը: Պատվիրատուն իրավունք ունի օգտագործել, հրատարակել, փոխանցել, տեղափոխել դրանք իր հայեցողությամբ, առանց որևէ սահմանափակման՝ չխախտելով հեղինակների անձնական ոչ գույքային իրավունքները:

ՊԱՀԱՆՋ 34 Կատարողը Պատվիրատուին է տրամադրում ծրագրային ապահովմանն առնչվող բոլոր նյութերը (ծրագրային կոդեր, տվյալների շտեմարանի և այլ կիրառական ծրագրերի տեղակայման սցենարներ, կիրառական ծրագրեր, գրադարաններ, ֆայլեր, փաթեթներ և այլ ծրագրային ապահովումներ, որոնք հարկավոր են համակարգի բնականոն աշխատանքի և նոր ապարատային ապահովման վրա համակարգի ներդրման, կոնֆիգուրացման, շահագործման համար, համակարգերի ներդրումը նկարագրող մանրամասն փաստաթուղթ, որտեղ հմուտ մասնագետների համար հասկանալի ձևով նշված կլինեն համակարգերի ներդրման համար անհրաժեշտ ծրագրային ապահովումները, կիրառական սերվերները, գրադարանները, դրանց տարբերակները, ներդրման քայլերի հաջորդականությունը և այլն, համակարգերը նկարագրող տեխնիկական փաստաթղթերը) և այլ փաստաթղթերը:

Ծրագրային կոդը և համապատասխան փաստաթղթերը պետք է պարունակեն ծրագրավորողի բոլոր մեկնաբանությունները, տեղեկատվության և գործընթացների մոդելները, տրամաբանության ձեռնարկները, ինչպես նաև գործընթացների հերթականության սխեմաները: Համակարգի ծրագրային կոդում առկա առանձին ֆունկցիոնալությամբ ծրագրային փաթեթների (plugin) ծրագրային կոդերը (source code) կտրամադրվեն պատվիրատուին GIT համակարգի միջոցով, իսկ ծրագրային փաթեթների կառուցումը (build) կիրականացվի Պատվիրատուի համապատասխան միջավայրում ՏՏ վարչության աշխատակիցների կողմից։ Կատարողի կողմից Պատվիրատուին կտրամադրվի ուղեցույց, որում մանրամասն նկարագրվում է ծրագրային կոդերից (source code) ծրագրային փաթեթի տեղադրման (deploy) գործընթացը։ Կատարողը Պատվիրատուին ներկայացնում և երաշխավորում է, որ.

* + - * Պատվիրատուին տրված ծրագրային ապահովման կոդը և փաստաթղթերը ամբողջական են, պատշաճ կերպով կազմված և ճշգրիտ պատճենն են ծրագրային ապահովման վերջնական ընդունման ժամանակահատվածում շահագործվող ծրագրային ապահովման տարբերակի:
			* Ցանկացած լրամշակումից հետո 15 օրվա ընթացքում Կատարողը Պատվիրատուին կտրամադրի փոփոխված ծրագրային կոդը, ինչպես նաև համապատասխան փաստաթղթերը, որոնք նույնպես պետք է լինեն ամբողջական, պատշաճ կերպով կազմված և համապատասխանեն լրամշակված ծրագրային ապահովման գործող տարբերակին:
			* Ծրագրային կոդը կպարունակի ողջ տեղեկատվությունը ընթեռնելի տարբերակով այնպես, որ ծրագրավորողը կամ վերլուծաբանը կարողանա պահպանել և բարելավել ծրագրային ապահովումը: Ծրագրային կոդը և համապատասխան փաստաթղթերը պետք է պարունակեն ծրագրավորողի բոլոր մեկնաբանությունները, տեղեկատվության մոդելները, գործընթացների հերթագայության սխեմաները և այլն:

Ծրագրային կոդերը կլինեն բաց.

Կտրամադրվեն․

* Կիրառվող գրադարանները (բաց)
* Կիրառական ծրագրերի սերվերները
* Սկրիպտերը
* Համակարգերի բնականոն աշխատանքի և նոր ապարատային ապահովման վրա համակարգերի ներդրման, կոնֆիգուրացման, շահագործման համար անհրաժեշտ այլ ֆայլեր, փաթեթներ և այլ ծրագրային ապահովումներ,
* Համակարգերի ներդրումը նկարագրող փաստաթղթեր, որտեղ նշված են համակարգերի ներդրման անհրաժեշտ ծրագրային ապահովումները, կիրառական սերվերները, ներդրման քայլերի հաջորդականությունը և այլն, և որը հասկանալի կլինի հմուտ մասնագետների համար,
* Համակարգերը նկարագրող տեխնիկական փաստաթղթերը։

**ԼՐԱՑՈՒՑԻՉ ՊԱՅՄԱՆՆԵՐ**

1. Կատարողը պարտավորվում է չբացահայտել ծառայությունների մատուցման ժամանակ նրան հասանելի դարձած տեղեկատվությունը։ Տեղեկատվության չբացահայտման վերաբերյալ Պատվիրատուի կողմից կատարողի հետ կնքվելու է երկկողմանի պայմանագիր։
2. Կատարողը պարտավորվում է, ոչ ուշ քան Պայմանագրի կնքումից 15 օրացուցային օրվա ընթացքում, Պատվիրատուին գրավոր տեղեկացնել Կատարողի գրասենյակի՝ անձնակազմի տեղակայման, վերաբերյալ տեղեկատվություն (գտնվելու վայր, հասցե, հեռախոս, էլեկտրոնային փոստ) և սույն ծառայության նպատակով անձնակազմում ներգրավված աշխատակիցների վերաբերյալ տեղեկատվություն (անուն ազգանուն, զբաղեցրած պաշտոն, իրականացվող աշխատանք, ինչպես նաև վերջիններիս կողմից ստորագրված գրավոր համաձայնությունները` իրականացվելիք աշխատանքներում ներգրավվելու մասի): Ընդ որում, գրասենյակի և սույն ծառայությունում ներգրավված աշխատակիցների փոփոխության դեպքում 3-օրյա ժամկետում Կատարողը պարտավոր է Պատվիրատուին գրավոր տրամադրել սույն մասով նախատեսված տեղեկատվությունը (ներառյալ վերջիններիս կողմից ստորագրված գրավոր համաձայնություն): Պատվիրատուն ցանկացած ժամանակ իրավունք ունի ստուգել Կատարողի կողմից ներկայացված տեղեկատվությունը:
3. Ծառայությունների մատուցման ընթացքում անհրաժեշտություն առաջանալու դեպքում Կատարողը պետք է ապահովի աշխատանքային քննարկումների իրականացում Պատվիրատուի համապատասխան աշխատակիցների հետ: Ընդ որում, քննարկման անհրաժեշտություն առաջանալու դեպքում Պատվիրատուն էլեկտրանային փոստի կամ այլ կապի միջոցով (Օր.` Slack, Telegram և այլն) տեղեկացնում է Կատարողին, որն էլ 1-օրյա ժամկետում ապահովում է նախատեսված քննարկումը: Ելնելով քննարկվող հարցերի բովանդակությունից՝ ըստ Պատվիրատուի ցանկության այն կարող է իրականացվել կամ Պատվիրատուի համապատասխան վարչական շենքում կամ Կատարողի գրասենյակում:

**ԳԱՂՏՆԻՈՒԹՅՈՒՆ**

 Կատարողը և/կամ ծառայությունների մատուցմանը ներգրավված անձինք հանձն են առնում գաղտնի պահել ողջ այն տեղեկատվությունը, որը հանրամատչելի չէ, և չեն ստանձնի որևէ այլ հանձնարարություն, որը կհանգեցնի շահերի բախման:

 Կատարողը և/կամ ծառայությունների մատուցմանը ներգրավված անձինք պարտավորվում են առանց Պատվիրատուի գրավոր համաձայնության որևէ կողմի (բացի նախագծերի կազմակերպչական կառուցվածքում նշված անձանցից) չտրամադրել աշխատանքների իրականացման շրջանակներում ստացված որևէ տեղեկատվություն՝ անկախ ստացման ձևից (գրավոր, բանավոր, էլեկտրոնային, և այլն): Սույն դրույթը կիրառվում է նույնիսկ պայմանագրի դադարեցումից հետո:

 Պայմանագրի դադարեցումից հետո Կատարողը և/կամ ծառայությունների մատուցմանը ներգրավված անձինք ոչ ուշ քան 10 օրվա ընթացքում պետք է ոչնչացնեն պայմանագրի շրջանակներում ստացված տեղեկատվությունը՝ անկախ ձևից և բովանդակությունից, բացառությամբ այն դեպքերի, երբ ՀՀ օրենսդրությունը պահանջում է դրանց պահպանումը:

**Ծառայությունների մատուցման ընդհանուր ժամկետը՝ 240օր, ընդ որում՝ ծառայությունների մատուցումը իրականացվելու է փուլային, համաձայն հետևյալ օրացուցային գրաֆիկի՝**

|  |  |  |
| --- | --- | --- |
| **Փուլերը** | **Մատուցվելիք ծառայությունների առանձին տեսակների անվանումներ**  | **Ծառայությունների տևողությունը օրերով՝ ընդամենը 240օր** |
| **30օր** | **30օր** | **30օր** | **30օր** | **30օր** | **30օր** | **30օր** | **30օր** |
| Փուլ 1 | Բջջային հավելվածներ |   |   |   |   |   |   |   |   |
| Փուլ 2 | Գոյություն ունեցող ենթահամակարգերի լրամշակումը/ռեֆակտորինգԿայանատեղերի տուրքի ինքնաշխատ գանձման ենթահամակարգԱրտասահմանյան պետ. համարանիշներով տրանսպորտային միջոցների ներառում |   |   |   |   |   |   |   |   |
| Փուլ 3 | Ազատ կայանատեղերի մշտադիտարկման ենթահամակարգ |   |   |   |   |   |   |   |   |
| Փուլ 4 | Գոտիավորման ընդլայնված ենթահամակարգՎերլուծական / վիճակագրական ենթահամակարգՏվյալների արխիվացման ենթհամակարգ |   |   |   |   |   |   |   |   |

**II. ԸՆԹԱՑԱԿԱՐԳԻՆ ՄԱՍՆԱԿՑԵԼՈՒ ՊԱՅՄԱՆՆԵՐԸ**

**2.** «Գնումների մասին» ՀՀ օրենքի 7-րդ հոդվածի համաձայն` ցանկացած անձ, անկախ նրա օտարերկրյա ֆիզիկական անձ, կազմակերպություն կամ քաղաքացիություն չունեցող անձ լինելու հանգամանքից, ունի նախաորակավորման ընթացակարգին մասնակցելու հավասար իրավունք:

**3.** Նախաորակավորման ընթացակարգին մասնակցելու ցանկություն ունեցող մասնակիցը պետք է բավարարի «Գնումների մասին» ՀՀ օրենքի 6-րդ հոդվածի 3-րդ մասի 1-ին կետով սահմանված «Մասնագիտական գործունեության համապատասխանություն պայմանագրով նախատեսված գործունեությանը» որակավորման չափանիշին: Ընդ որում մասնակիցը պետք է հայտը ներկայացնելու տարվա և դրան նախորդող երեք տարվա ընթացքում պատշաճ ձևով իրականացրած (հանձնած) լինի առնվազն մեկ նմանատիպ պայմանագիր:

Նմանատիպ են համարվում էլեկտրոնային կառավարման ծրագրային համակարգերի մշակման ծառայությունների մատուցման պայմանագրերը։ Ընդ որում Նախկինում կատարված պայմանագրերը գնահատվում են նմանատիպ, եթե դրանց շրջանակներում` կատարված աշխատանքները գումարային արտահայտությամբ, պակաս չէ գնման գնի՝ 200,000,000 (երկու հարյուր միլիոն) ՀՀ դրամի երեսուն տոկոսից, իսկ առնվազն մեկ պայմանագրինը՝ գնման գնի տասը տոկոսից:

Մասնակիցը նախատեսված պահանջներին իր համապատասխանությունը հիմնավորելու համար հայտով ներկայացնում է նախկինում կատարած պայմանագրի (պայմանագրերի) պատճենները, իսկ այդ պայմանագրի (պայմանագրերի) պատշաճ կատարումը գնահատելու համար` տվյալ պայմանագրի կողմերի հաստատած` պայմանագրի սահմանված ժամկետում կատարումը հավաստող ակտի (հանձման-ընդունման արձանագրություն և այլն) պատճենը կամ տվյալ պայմանագրի կատարումն ընդունած կողմի գրավոր հավաստումը:

4. Մասնակիցը հայտով ներկայացնում է նաև հավաստում է, որ ունի նախաորակավորման հայտարարությամբ նախատեսված մասնակցության իրավունք, ինչպես նաև՝

- ունի ծրագրային ապահովման մշակման մասնագիտացում,

- ունի ՏՏ ոլորտի ծրագրային ապահովումների նախագծման, մշակման, ներդրման և կարգաբերման համար համապատասխան անձնակազմ:

**5.** Մասնակիցները կարող են սույն ընթացակարգին մասնակցել համատեղ գործունեության կարգով (կոնսորցիումով)։ Նման դեպքում`

**5.1.** համատեղ գործունեության պայմանագրի կողմերից որևէ մեկը չի կարող նույն ընթացակարգին (միևնույն չափաբաժնին) ներկայացնել առանձին հայտ: Սույն պարբերության պահանջի չպահպանման դեպքում` հայտերի բացման նիստում մերժվում են ինչպես համատեղ գործունեության կարգով, այնպես էլ առանձին ներկայացված հայտերը.

**5.2.** Մասնակիցները կրում են համատեղ և համապարտ պատասխանատվություն: Ընդ որում, կոնսորցիումի անդամի կոնսորցիումից դուրս գալու դեպքում կոնսորցիումի հետ պատվիրատուի կնքած պայմանագիրը միակողմանիորեն լուծվում է և կոնսորցիումի անդամների նկատմամբ կիրառվում են պայմանագրով նախատեսված պատասխանատվության միջոցները:

**5.3.** եթե համատեղ գործունեության պայմանագրով սահմանված է, որ մասնակիցների ընդհանուր գործերը վարում է համատեղ գործունեության պայմանագրի առանձին մասնակից, ապա հայտը ներկայացվում, իսկ պայմանագիր կնքվելու դեպքում վճարումները կատարվում են այդ մասնակցին: Այն դեպքում, երբ համատեղ գործունեության պայմանագրով նախատեսվում է, որ ընդհանուր գործերը վարելիս յուրաքանչյուր մասնակից իրավունք ունի գործել բոլոր մասնակիցների անունից, ապա պայմանագիր կնքվելու դեպքում դրա հիման վրա վճարումները կատարվում են հայտը ներկայացրած մասնակցին:

**III. ՊԱՐԶԱԲԱՆՈՒՄ ՍՏԱՆԱԼՈՒ ԵՎ ՀԱՅՏԱՐԱՐՈՒԹՅԱՆ ՄԵՋ**

**ՓՈՓՈԽՈՒԹՅՈՒՆ ԿԱՏԱՐԵԼՈՒ ԿԱՐԳԸ**

6. Մասնակիցն իրավունք ունի նախաորակավորման հայտերի ներկայացման վերջնաժամկետը լրանալուց առնվազն հինգ օրացուցային օր առաջ գրավոր պահանջելու նախաորակավորման հայտարարության վերաբերյալ պարզաբանում։

Հարցումը կատարած մասնակցին պարզաբանումը տրամադրում է գրավոր՝ հարցումը ստանալու օրվան հաջորդող երկու օրացուցային օրվա ընթացքում: Որևէ մասնակցի տեղեկություն տրամադրելու դեպքում պատվիրատուն պետք է ապահովի այդ տեղեկության մատչելիությունը բոլոր հնարավոր մասնակիցների համար:

Սույն կետում նշված հարցումը էլեկտրոնային փոստի միջոցով ներկայացվելու դեպքում մասնակիցը գրության բնօրիկանից արտատպված տարբերակը ուղարկում է հանձնաժողովի քարտուղարի էլեկտրոնային փոստի հասցեին:

Հարցումը էլեկտրոնային փոստի միջոցով ներկայացված լինելու դեպքում դրա պարզաբանման վերաբերյալ գրության բնօրինակից արտատպված տարբերակը ուղարկվում է հանձնաժողովի քարտուղարի` սույն հրավերով նախատեսված էլեկտրոնային փոստից մասնակցի` հարցումը ստացված էլեկտրոնային փոստին ուղարկելու միջոցով

7. Հարցման և պարզաբանումների բովանդակության մասին հայտարարությունը հրապարակվում է տեղեկագրում` հարցումը կատարած մասնակցին պարզաբանումը տրամադրելու օրը, առանց նշելու հարցումը կատարած մասնակցի տվյալները:

8. Պարզաբանում չի տրամադրվում, եթե հարցումը կատարվել է սույն բաժնով սահմանված ժամկետի խախտմամբ, ինչպես նաև, եթե հարցումը դուրս է սույն հայտարարության բովանդակության շրջանակից։ Ընդ որում, մասնակիցը գրավոր ծանուցվում է պարզաբանում չտրամադրելու հիմքերի մասին` հարցումը ստանալու օրվան հաջորդող երկու օրացուցային օրվա ընթացքում:

9. Հայտերի ներկայացման վերջնաժամկետը լրանալուց առնվազն երկու օրացուցային օր առաջ սույն հայտարարության մեջ կարող են կատարվել փոփոխություններ։ Փոփոխություն կատարելու օրվան հաջորդող առաջին աշխատանքային օրը հանձնաժողովի քարտուղարը փոփոխություն կատարելու մասին հայտարարությունը հրապարակում է տեղեկագրում։

10.Նախաորակավորման հայտարարության մեջ փոփոխություններ կատարվելու դեպքում նախաորակավորման հայտերը ներկայացնելու վերջնաժամկետը հաշվվում է այդ փոփոխությունների մասին տեղեկագրում հայտարարության հրապարակման օրվանից։

**IV. ՆԱԽԱՈՐԱԿԱՎՈՐՄԱՆ ՀԱՅՏԸ ՆԵՐԿԱՅԱՑՆԵԼՈՒ ԿԱՐԳԸ**

11. Սույն ընթացակարգին մասնակցելու համար մասնակիցը հանձնաժողովին ներկայացնում է հայտ։

12. Նախաորակավորման հայտը մասնակիցը հանձնաժողովին կարող է ներկայացնել`

1) էլեկտրոնային եղանակով` հանձնաժողովի քարտուղարի սույն հայտարարությամբ նախատեսված էլեկտրոնային փոստին ուղարկելու միջոցով.

2) փաստաթղթային ձևով` փակ ծրարով, սոսնձված: Ծրարի վրա նախաորակավորման հայտը կազմելու լեզվով նշվում են`

ա. պատվիրատուի անվանումը և հայտի ներկայացման վայրը (հասցեն).

բ. ընթացակարգի ծածկագիրը.

գ. «չբացել մինչև հայտերի բացման նիստը» բառերը.

դ. մասնակցի անվանումը (անունը), գտնվելու վայրը և հեռախոսահամարը:

13. Ընթացակարգի հայտերն անհրաժեշտ է ներկայացնել հանձնաժողովին ոչ ուշ, քան սույն հայտարարությունը տեղեկագրում հրապարակվելու օրվանից հաշված 15-րդ օրվա ժամը 14:20-ն:

Սույն հրահանգի 12, 15, 16, 17 և 18 կետերի պահանջներին չհամապատասխանող հայտերը հանձնաժողովի կողմից կգնահատվեն անբավարար և կմերժվեն:

Փաստաթղթային ձևով ներկայացվող նախաորակավորման հայտերը հանձնաժողովին անհրաժեշտ է ներկայացնել մինչև սույն կետով սահմանված ժամկետը լրանալը` Ք. Երևան, Բուզանդի 1/3 հասցեով:

14. Փաստաթղթային ձևով ներկայացված նախաորակավորման հայտերը ստանում և հայտերի գրանցամատյանում գրանցում է հանձնաժողովի քարտուղարը:

Հայտերը քարտուղարի կողմից գրանցվում են գրանցամատյանում` ըստ դրանց ստացման հերթականության` գրանցամատյանում նշելով գրանցման համարը, օրը և ժամը: Մասնակցի պահանջով դրա մասին տրվում է տեղեկանք։ Հայտերը ներկայացնելու վերջնաժամկետը լրանալուց հետո ներկայացված հայտերը գրանցամատյանում չեն գրանցվում և դրանք` ստանալու օրվան հաջորդող երկու աշխատանքային օրվա ընթացքում քարտուղարի կողմից վերադարձվում են:

15. Մասնակիցը նախաորակավորման հայտով ներկայացնում է`

**1) իր կողմից հաստատված նախաորակավորման ընթացակարգին մասնակցելու գրավոր դիմում` համաձայն հավելված N 1-ի,**

**2) իր կողմից հաստատված հայտարարություն՝ սույն հայտարարությամբ սահմանված որակավորման չափանիշի պահանջներին իր համապատասխանության մասին` համաձայն հավելված 2-ի** *(ներառյալ նախկինում կատարած պայմանագրի (պայմանագրերի, համաձայնագրերի) պատճենները, իսկ այդ պայմանագրի (պայմանագրերի, համաձայնագրերի) պատշաճ կատարումը գնահատելու համար` տվյալ պայմանագրի կողմերի հաստատած` պայմանագրի սահմանված ժամկետում կատարումը հավաստող ակտի (հանձման-ընդունման արձանագրություն և այլն) պատճենը կամ տվյալ պայմանագրի կատարումն ընդունած կողմի գրավոր հավաստումը),*

3) համատեղ գործունեության պայմանագիրը, եթե մասնակիցները գնման ընթացակարգին մասնակցում են համատեղ գործունեության կարգով (կոնսորցիումով).[[1]](#footnote-1)

16. Եթե նախաորակավորման հայտը մասնակիցը ներկայացնում է`

1) փաստաթղթային եղանակով, ապա հայտում ներառվող բոլոր փաստաթղթերը, բացառությամբ սույն հայտարարության 15-րդ կետի 3-րդ ենթակետով նախատեսված փաստաթղթի, ներկայացվում են բնօրինակից և թվով 2 պատճեններից: Փաստաթղթերի փաթեթների վրա համապատասխանաբար գրվում են «բնօրինակ» և «պատճեն» բառերը: Բնօրինակ փաստաթղթերի փոխարեն կարող են ներկայացվել դրանց նոտարական կարգով վավերացված օրինակները.

2) էլեկտրոնային եղանակով, ներկայացվում են բնօրինակի փաստաթղթերից արտատպված (սկանավորված) տարբերակները:

17. Նախաորակավորման հայտերը, հայերենից բացի, կարող են ներկայացվել նաև անգլերեն կամ ռուսերեն:

18. Ծրարը և սույն հայտարարությամբ նախատեսված` մասնակցի կողմից կազմվող փաստաթղթերը ստորագրում է դրանք ներկայացնող անձը կամ վերջինիս լիազորված անձը (այսուհետ` գործակալ): Եթե նախաորակավորման հայտը ներկայացնում է գործակալը, ապա հայտով ներկայացվում է վերջինիս այդ լիազորությունը վերապահված լինելու մասին փաստաթուղթ: Նպատակահարմարության դեպքում մասնակիցը պահանջվող տեղեկությունները կարող է ներկայացնել սույն հայտարարությամբ առաջարկվող ձևերից տարբերվող այլ ձևերով` պահպանելով պահանջվող վավերապայմանները։

**V. ՆԱԽԱՈՐԱԿԱՎՈՐՄԱՆ ՀԱՅՏԵՐԻ ԲԱՑՈՒՄԸ, ԳՆԱՀԱՏՈՒՄԸ ԵՎ**

**ԱՐԴՅՈՒՆՔՆԵՐԻ ԱՄՓՈՓՈՒՄԸ**

19. Նախաորակավորման հայտերի բացումը, գնահատումը և արդյունքների ամփոփումը կատարվում է նախաորակավորման հայտերի բացման նիստում` սույն հայտարարությունը տեղեկագրում հրապարակվելու օրվանից հաշված 15-րդ օրվա ժամը 14:20-ին ք. Երևան, Բուզանդի 1/3 հասցեում։

Ընդ որում հայտերի գնահատումն իրականացվում է հայտերի ներկայացման վերջնա­ժամկետը լրանալու օրվանից հաշված մինչև երեք աշխատանքային օրվա ընթացքում:

20. Նախաորակավորման հայտերի բացման և գնահատման նիստոմ`

1) հանձնաժողովի քարտուղարը տեղեկատվություն է հաղորդում գրանցամատյանում կատարված գրառումների մասին և հանձնաժողովի նախագահին է փոխանցում հայտերի գրանցամատյանը, դրա անբաժանելի մասը հանդիսացող մյուս փաստաթղթերը, գրանցված և (կամ) էլեկտրոնային եղանակով ներկայացված հայտերը.

2) սույն կետի 1-ին ենթակետում նշված փաստաթղթերը նախագահին (նիստը նախագահողին) փոխանցվելուց հետո հանձնաժողովը գնահատում է`

ա. հայտեր պարունակող ծրարները կազմելու և ներկայացնելու համապատասխանությունը սահմանված կարգին և բացում համապատասխանող գնահատված հայտերը.

բ. բացված յուրաքանչյուր ծրարում պահանջվող (նախատեսված) փաստաթղթերի առկայությունը և դրանց, ինչպես նաև էլեկտրոնային եղանակով ներկայացված փաստաթղթերի կազմման համապատասխանությունը սույն հայտարարությամբ սահմանված վավերապայմաններին.

21. Բավարար են գնահատվում սույն հայտարարությամբ նախատեսված պայմաններին համապատասխանող հայտերը: Հակառակ դեպքում նախաորակավորման հայտերը գնահատվում են անբավարար և մերժվում են:

Եթե նախաորակավորման հայտերի բացման նիստի ընթացքում իրականացված գնահատման արդյուն­քում մասնակցի հայտում արձանագրվում են անհամապատասխանություններ՝ սույն հայտարարության պահանջների նկատմամբ, ապա հանձնաժողովը մեկ աշխատանքային օրով կասեցնում է նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով տեղեկացնում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը: Ընդ որում սույն կետում նշված`

1) առաջարկության մեջ պարտադիր և մանրամասն նկարագրվում են արձանագրված անհամապատասխանությունները.

2) առաջարկությունն ուղարկվում է մասնակցի` սույն հայտարարության մեջ նշված քարտուղարի էլեկտրոնային փոստից մասնակցի դիմումում նշված էլեկտրոնային փոստին ուղարկելու միջոցով:

22. Եթե սույն հայտարարության 21-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա վերջինիս հայտը գնահատվում է բավարար: Հակառակ դեպքում հայտը գնահատվում է անբավարար և մերժվում է: Մասնակիցը շտկված փաստաթղթերը ներկայացնում է սույն ընթացակարգին մասնակցելու դիմումում նշված էլեկտրոնային փոստից հանձնա­ժողովի քարտուղարի` սույն հրավերով նախատեսված էլեկտրոնային փոստին ուղարկելու միջոցով:

23. Հանձնաժողովի անդամը կամ քարտուղարը չի կարող մասնակցել հանձնաժողովի աշխատանքներին, եթե հանձնաժողովի գործունեության ընթացքում պարզվում է, որ վերջիններիս կողմից հիմնադրված կամ բաժնեմաս (փայաբաժին) ունեցող կազմակերպությունը, կամ իրենց մերձավոր ազգակցությամբ կամ խնամիությամբ կապված անձը (ծնող, ամուսին, երեխա, եղբայր, քույր,տատ, պապ, թոռ, ինչպես նաև ամուսնու ծնող, երեխա, եղբայր, քույր, տատ, պապ, թոռ) կամ այդ անձի կողմից հիմնադրված կամ բաժնեմաս (փայաբաժին) ունեցող կազմակերպությունը սույն ընթացակարգին մասնակցելու համար ներկայացրել է հայտ: Եթե առկա է սույն կետով նախատեսված պայմանը, ապա սույն ընթացակարգի առնչությամբ շահերի բախում ունեցող հանձնաժողովի անդամը կամ քարտուղարը անհապաղ ինքնաբացարկ է հայտնում սույն ընթացակարգից:

24. Հայտերը բացման, գնահատման և արդյունքների ամփոփման մասին կազմվում է արձանագրություն, որով հաստատվում է նաև նախաորակավորված մասնակիցների ցուցակը: Հանձնաժողովի քարտուղարը հայտերի նիստի ավարտին հաջորդող աշխատանքային օրը`

1) իր և հանձնաժողովի` հայտերի բացման նիստին ներկա անդամների կողմից ստորագրված շահերի բախման բացակայության մասին հայտարարությունների բնօրինակներից արտատպված (սկանավորված) տարբերակները հրապարակում է տեղեկագրում.

2) սույն հայտարարությամբ նախատեսված պայմաններին անբավարար գնահատված հայտեր ներկայացրած մասնակիցներին ծանուցում է նախաորակավորման հայտերի մերժման հիմքերի մասին:

25. Բաց մրցույթի գործընթացին մասնակցելու իրավունք ստանում են նախաորակավորված մասնակիցների ցուցակում ընդգրկված այն մասնակիցները:

26. Սույն ընթացակարգի վերաբերյալ բողոքարկումն իրականացվում է «Գնումների մասին» ՀՀ օրենքով և ՀՀ քաղաքացիական դատավարության օրենսգրքով սահմանված կարգով։

Ընդ որում յուրաքանչյուր՝

1) շահագրգիռ անձ իրավունք ունի բողոքարկելու պատվիրատուի, գնահատող հանձնաժողովի գործողությունները (անգործությունը) և որոշումները Հայաստանի Հանրապետության քաղաքացիական դատավարության օրենսգրքով սահմանված կարգով.

2) ոք իրավունք ունի Հայաստանի Հանրապետության քաղաքացիական դատավարության օրենսգրքով սահմանված կարգով մինչև հայտերի ներկայացման վերջնաժամկետը բողոքարկել սույն հայտարարության պահանջները:

 Բողոքարկման համար գանձվող պետական տուրքերի դրույքաչափերը սահմանված են «Պետական տուրքի մասին» օրենքով։

Սույն հայտարարության հետ կապված լրացուցիչ տեղեկություններ ստանալու համար կարող եք դիմել հանձնաժողովի քարտուղար` Էդվարդ Գրիգորյանին:

Հեռախոսահամար՝ (099)-90-53-35

 Էլ. Փոստի հասցե՝ info@smarttender.am

Պատվիրատու՝ **«ՓԱՐԿԻՆԳ ՍԻԹԻ ՍԵՐՎԻՍ» ՓԲԸ**

Հավելված N 1

ՓՍՍ-ԲՄԽԾՁԲ-24/01 ծածկագրով բաց մրցույթի

նախաորակավորման ընթացակարգի հայտարարության

**ԴԻՄՈՒՄ\***

###### նախաորակավորման ընթացակարգին մասնակցելու

 մասնակցի անվանումը հայտնում է, որ ցանկություն ունի մասնակցել «ՓԱՐԿԻՆԳ ՍԻԹԻ ՍԵՐՎԻՍ» ՓԲԸ-ի կողմից ՓՍՍ-ԲՄԽԾՁԲ-24/01 ծածկագրով բաց մրցույթի նախաորակավորման ընթացակարգին և նախաորակավորման հայտարարության պահանջներին համապատասխան ներկայացնում է հայտ:

 մասնակցի անվանումը հայտնում և հավաստում է, որ ունի նախաորակավորման հայտարարությամբ նախատեսված մասնակցության իրավունք, ինչպես նաև՝

- ունի ծրագրային ապահովման մշակման մասնագիտացում,

- ունի ՏՏ ոլորտի ծրագրային ապահովումների նախագծման, մշակման, ներդրման և կարգաբերման համար համապատասխան անձնակազմ:

 մասնակցի անվանումը -ի հարկ վճարողի հաշվառման համարն է` \_\_հարկի վճարողի հաշվառման համարը :

 մասնակցի անվանումը -ի էլեկտրոնային փոստի հասցեն է` էլեկտրոնային փոստի հասցեն :

 -ի հեռախոսահամարն է` :

 մասնակցի անվանումը հեռախոսահամար

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

Հավելված N 2

ՓՍՍ-ԲՄԽԾՁԲ-24/01 ծածկագրով բաց մրցույթի նախաորակավորման

ընթացակարգի հայտարարության

**ՀԱՅՏԱՐԱՐՈՒԹՅՈՒՆ**

**«Մասնագիտական գործունեության համապատասխանություն պայմանագրով**

**նախատեսված գործունեությանը» որակավորման չափանիշին համապաստախանության մասին**

 մասնակցի անվանումը հայտարարում և հավաստում է, որ հայտը ներկայացնելու տարվա և դրան նախորդող երեք տարիների ընթացքում իրականացրել է ներքոհիշյալ պայմանգրերը`

|  |
| --- |
| Նախաորակավորման հայտը ներկայացնելու տարվա և դրան նախորդող երեք տարիների ընթացքում պատշաճ ձևով իրականացրած պայմանագրերի |
| հ/հ | առարկան | պատվիրատուի և նրա հետ կապ հաստատելու տվյալները |
| տարեթիվը`............ թվական |
| 1 |  |  |
| 2 |  |  |
| ... |  |  |
| տարեթիվը`............ թվական |
| 1 |  |  |
| 2 |  |  |
| ... |  |  |
| տարեթիվը`............ թվական |
| 1 |  |  |
| 2 |  |  |
| ... |  |  |

Կից ներկայացվում է նախկինում կատարած պայմանագրի (պայմանագրերի, համաձայնագրերի) պատճենները, իսկ այդ պայմանագրի (պայմանագրերի, համաձայնագրերի) պատշաճ կատարումը գնահատելու համար` տվյալ պայմանագրի կողմերի հաստատած` պայմանագրի սահմանված ժամկետում կատարումը հավաստող ակտի (հանձման-ընդունման արձանագրություն և այլն) պատճենը կամ տվյալ պայմանագրի կատարումն ընդունած կողմի գրավոր հավաստումը:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ մասնակցի անվանումը (ղեկավարի պաշտոնը, անուն ազգանունը) ստորագրություն

Կ. Տ.

1. *Համատեղ գործունեության կարգով (կոնսորցիումով) մասնակցելու դեպքում հայտում ներառվող` մասնակցի կողմից հաստատվող փաստաթղթերը պետք է հաստատված լինեն կոնսորցիումի բոլոր անդամների կողմից:* [↑](#footnote-ref-1)